เดนนิส ร็อดแมน

| --- | --- |
ร็อดแมนในปี ค.ศ. 2001
ข้อมูลส่วนบุคคล
เกิด:  (1961-05-13) พฤษภาคม 13, 1961 (63 ปี) เทรนตัน รัฐนิวเจอร์ซีย์
สัญชาติ: อเมริกัน
ส่วนสูงที่ระบุ: 6 ft 7 in (2.01 m)
น้ำหนักที่ระบุ: 220 lb (100 kg)
ข้อมูลอาชีพ
ไฮสกูล: เซาท์โอคคลิฟฟ์ (แดลลัส รัฐเท็กซัส)
วิทยาลัย:  นอร์ทเซนทรัลเท็กซัส (ค.ศ. 1983)  เซาท์อิสเทิร์นโอคลาโฮมาสเตต (ค.ศ. 1983–1986) 
การดราฟต์เอ็นบีเอ: ค.ศ. 1986 / รอบ: 2 / เลือก: 27th โอเวอร์ออล
เลือกโดยดีทรอยต์ พิสตันส์
การเล่นอาชีพ: ค.ศ. 1986–ค.ศ. 2006
ตำแหน่ง: เพาเวอร์ฟอร์เวิร์ด
หมายเลข: 10, 91, 73, 70
ประวัติอาชีพ
1986–1993: ดีทรอยต์ พิสตันส์
1993–1995: แซนแอนโทนีโอสเปอส์
1995–1998: ชิคาโก บูลส์
1999: ลอสแอนเจลิสเลเกอส์
2000: แดลลัสแมฟเวอริกส์
2003–2004: ลองบีชแจม
2004: ฟูเอร์ซา เรเฆีย
2004–2005: ออเรนจ์คันทรีครัช
2005: ติฆัวนา ดรากอนส์
2005: ตอร์ปันโปยัต
2005–2006: ติฆัวนา ดรากอนส์
2006: ไบรตัน แบส์
 
ไฮไลต์อาชีพและรางวัล
 แชมป์เอ็นบีเอ (ค.ศ. 1989–1990, ค.ศ. 1996–1998) 5 สมัย  รวมดาราเอ็นบีเอ (ค.ศ. 1990, 1992) 2 สมัย  ทีมที่สามออล-เอ็นบีเอ (1992, 1995) 2 สมัย  ผู้เล่นเกมรับเอ็นบีเอแห่งปี (1990, 1991) 2 สมัย  ทีมรับยอดเยี่ยมอันดับหนึ่ง (1989–1993, 1995, 1996) 7 สมัย  ทีมรับยอดเยี่ยมอันดับสอง (1994)  แชมป์รีบาวด์เอ็นบีเอ (1992–1998) 7 สมัย  อำลาวงการผ่านดีทรอยต์ พิสตันส์ เสื้อหมายเลข 10  แชมป์เอบีเอ (ค.ศ. 2004) 
 
สถิติเอ็นบีเออาชีพ
แต้ม: 6,683 (7.3 แต้มต่อเกม)
รีบาวด์: 11,954 (13.1 รีบาวด์ต่อเกม)
แอสซิสต์: 1,600 (1.8 แอสซิสต์ต่อเกม)
 
สถิติที่ Basketball-Reference.com

หอเกียรติยศบาสเกตบอลในฐานะผู้เล่น
 
เดนนิส คีธ ร็อดแมน (อังกฤษ: Dennis Keith Rodman; 13 พฤษภาคม ค.ศ. 1961 – ) เป็นอดีตนักบาสเกตบอลระดับอาชีพชาวอเมริกัน ผู้ซึ่งเล่นให้แก่ทีมดีทรอยต์ พิสตันส์, แซนแอนโทนีโอสเปอส์, ชิคาโก บูลส์, ลอสแอนเจลิสเลเกอส์ และแดลลัสแมฟเวอริกส์ ในเอ็นบีเอ เขาเกิดที่เทรนตัน รัฐนิวเจอร์ซีย์ มีชื่อเล่นคือ "เจ้าหนอน" และเป็นที่รู้จักในความสามารถของเขาด้านการป้องกันและการทำรีบาวด์แบบบ้าระห่ำ
ร็อดแมนเล่นในตำแหน่งสมอลฟอร์เวิร์ดในช่วงปีแรก ๆ ก่อนที่จะเปลี่ยนไปเป็นเพาเวอร์ฟอร์เวิร์ด เขาได้รับเกียรติเป็นสมาชิกทีมรับยอดเยี่ยมเอ็นบีเอเจ็ดสมัยและได้รับรางวัลผู้เล่นเอ็นบีเอเกมรับแห่งปีสองครั้ง นอกจากนี้ เขายังเป็นผู้นำสถิติการทำรีบาวด์ต่อเกมได้เป็นระยะเวลาเจ็ดปีติดต่อกัน รวมถึงชนะเลิศการแข่งขันเอ็นบีเอห้าสมัย ชีวประวัติของเขาในเว็บไซต์ NBA.com กล่าวว่าเขาเป็น "ฟอร์เวิร์ดรีบาวด์ที่ดีที่สุดในประวัติศาสตร์ของเอ็นบีเอ" เมื่อวันที่ 1 เมษายน ค.ศ. 2011 ทีมพิสตันส์ได้รีไทร์เบอร์เสื้อหมายเลข 10 เจอร์ซี เพื่อเป็นเกียรติแก่ร็อดแมน และเขาได้รับการแต่งตั้งชื่อเข้าสู่หอเกียรติยศบาสเก็ตบอลไนสมิธเมมโมเรียลในปลายปีเดียวกัน
ร็อดแมนมีประสบการณ์ในวัยเด็กที่ไม่มีความสุข และเป็นคนขี้อาย รวมถึงเก็บตัวในช่วงปีแรก ๆ ของเขา หลังจากยกเลิกความพยายามฆ่าตัวตายในปี ค.ศ. 1993 เขาเสกสรรตัวเองอีกครั้งในฐานะ "แบดบอย" และกลายเป็นที่รู้จักสำหรับลักษณะซึ่งแย้งกันหลายอย่าง เขาย้อมผมของเขาซ้ำแล้วซ้ำอีกในสีเทียม มีการเจาะและการสักจำนวนมาก รวมถึงเกมหยุดชะงักเป็นประจำโดยการปะทะกับผู้เล่นฝ่ายตรงข้ามและเจ้าหน้าที่ เขาสวมชุดแต่งงานที่มีชื่อเสียงเพื่อโปรโมตอัตชีวประวัติปี ค.ศ. 1996 ของเขาชื่อแบดแอสไอวอนนาบี ร็อดแมนเคยได้รับการพาดหัวถึงการคบหาดูใจกับนักร้อง มาดอนนา และแต่งงานช่วงสั้น ๆ กับนักแสดงหญิง คาร์เมน อีเลกตรา นอกจากนี้ ร็อดแมนยังดึงดูดความสนใจจากนานาชาติในการเยือนประเทศเกาหลีเหนือเมื่อปี ค.ศ. 2013 และการเป็นเพื่อนสนิทภายหลังกับผู้นำเกาหลีเหนือ คิม จ็อง-อึน
นอกจากจะเป็นนักบาสเกตบอลระดับอาชีพที่อำลาวงการแล้ว ร็อดแมนยังเป็นมวยปล้ำอาชีพพาร์ตไทม์และนักแสดง เขาเป็นสมาชิกของเอ็นดับเบิลยูโอและต่อสู้ร่วมกับฮัลก์ โฮแกนในการแข่งขันแบชแอทเดอะบิชสองครั้ง ในมวยปล้ำอาชีพ ร็อดแมนเป็นผู้ชนะคนแรกของการแข่งขันเซเลบริตีแชมเปียนชิปเวรสลิง เขามีรายการโทรทัศน์ของตัวเองคือเดอะร็อดแมนเวิลด์ทัวร์ และมีบทบาทนำในภาพยนตร์แอ็กชันอย่างคู่โหดมหาประลัย (ค.ศ. 1997) รวมถึงไซม่อน เซ็ซ พยัคฆ์สายลับ (ค.ศ. 1999) ภาพยนตร์ทั้งสองเรื่องถูกวิจารณ์อย่างหนัก กับร็อดแมนที่เคยได้รับรางวัลรางวัลแรสซีสามครั้ง เขาปรากฏตัวในรายการโทรทัศน์เรียลลิตีหลายรายการ และเป็นผู้ชนะรางวัลหลัก 222,000 ดอลลาร์ของเซเลบริตีโมล ค.ศ. 2004